open-index/open-wikipedia-markdown huggingface dataset:
Πανελλήνιο πρωτάθλημα στίβου ανδρών 2025

Το **111ο [[Πανελλήνιο πρωτάθλημα στίβου ανδρών]]** διεξήχθη 2–3 Αυγούστου 2025 στο Πανθεσσαλικό Στάδιο, στον Βόλο, εκτός από τα πρωταθλήματα του Ημιμαραθώνιου, του Μαραθώνιου, των 10 χλμ/20 χλμ/35χλμ βάδην, των 10.000 μ. και του Δεκάθλου, που έγιναν σε διαφορετικούς τόπους και ημερομηνίες. Πρωταθλητής αναδείχθηκε ο σύλλογος Παναθηναϊκός Α.Ο.

## Αποτελέσματα

&#42; **ΕΡ**: Εθνικό Ρεκόρ

## Ειδικά πρωταθλήματα
Εκτός των αγωνισμάτων του πρωταθλήματος που διεξήχθησαν το διήμερο 2/3 Αυγούστου, στους πανελλήνιους αγώνες συμπεριλαμβάνονται και τα παρακάτω αγωνίσματα που διεξήχθησαν ξεχωριστά σε διάφορες περιοχές.

**10.000 μ.** Διεξήχθη στο Αίγιο στις 26 Απριλίου 2025.
**Δέκαθλο**. Διεξήχθη στην Πάτρα, στις 21-22 Ιουνίου 2025.
**Ημιμαραθώνιος**. Διεξήχθη 9 Μαρτίου 2025 στην Αθήνα.
**Μαραθώνιος**. Διεξήχθη στις 9 Νοεμβρίου 2025, ταυτόχρονα με τον 42ο Αυθεντικό Μαραθώνιο της Αθήνας.
**20 χλμ βάδην**. Διεξήχθη στην Καρδίτσα στις 16 Μαρτίου 2025.
**35 χλμ βάδην**. Διεξήχθη στην Αλίαρτο στις 26 Ιανουαρίου 2025.

Διεξήχθησαν επίσης τα παρακάτω πανελλήνια πρωταθλήματα που δεν θεωρούνται μέρος των αγώνων και δεν συμπεριλαμβάνονται στη βαθμολόγηση και αξιολόγηση των σωματείων:

**10 χλμ βάδην**. Διεξήχθη στα Τρίκαλα στις 15 Ιουνίου 2025.
**10.000 μ. σε δημόσιο δρόμο**. Διεξήχθη στις 9 Νοεμβρίου 2025, ταυτόχρονα με τον 42ο Αυθεντικό Μαραθώνιο της Αθήνας.

### Αποτελέσματα
}
|}

## Βαθμολογία Συλλόγων

## Πηγές
* ΣΕΓΑΣ: Πανελλήνιο Πρωτάθλημα Α/Γ (Βόλος) 2-3.8.2025 
*ΣΕΓΑΣ: Αποτελέσματα Ημιμαραθωνίου 2025
*ΣΕΓΑΣ: Αποτελέσματα Πανελλήνιου Πρωταθλήματος 10.000 μ
*ΣΕΓΑΣ: Αποτελέσματα Πανελλήνιου Πρωταθλήματος 10 χλμ. βάδην 2025
*ΣΕΓΑΣ: Αποτελέσματα Πανελλήνιου Πρωταθλήματος 20 χλμ. βάδην 2025
*ΣΕΓΑΣ: Αποτελέσματα Πανελλήνιου Πρωταθλήματος 35 χλμ. βάδην 2025
*ΣΕΓΑΣ: Πανελλήνιο Πρωτάθλημα Συνθέτων Ανδρών-Γυναικών, Πάτρα

## Δείτε Επίσης

Ανδρων
Κατηγορία:Στίβος το 2025
Κατηγορία:Αθλητισμός στον Βόλο
Πανωραία Ντάλα

Η **Πανωραία Ντάλα**, γεννημένη στις 30 Ιουλίου 1996 στο Αγρίνιο, είναι Ελληνίδα αθλήτρια της καλαθοσφαίρισης. Διαθέτοντας ύψος 173 εκατοστά, αγωνίζεται ως σούτινγκ γκαρντ. Από τον Ιούνιο του 2025 έχει υπογράψει συμβόλαιο με την ομάδα του Ολυμπιακού Πειραιώς.

## Στατιστικά διεθνών διοργανώσεων
*Τελευταία ενημέρωση*: *4 Αυγούστου 2025*

#### Διασυλλογικές διοργανώσεις
Σύμφωνα με το αρχείο της FIBA, η Ντάλα παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Panorea Ntala, στατιστικά στον επίσημο ιστότοπο της FIBA. 
* Panorea Ntala, στατιστικά στον ιστότοπο EuroBasket.com. 
* Panorea Ntala, στατιστικά στον ιστότοπο FlashScore.com. 
* Panorea Ntala, στατιστικά στον ιστότοπο ProBallers.com. 
* 
* 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Αρίωνα Πτολεμαΐδας
Κατηγορία:Καλαθοσφαιρίστριες Απόλλωνα Πτολεμαΐδας
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες ΠΑΣ Γιάννινα
Κατηγορία:Καλαθοσφαιρίστριες Νίκης Λευκάδας
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Σούτινγκ γκαρντ
Λέων Σκούλι Λογοθετίδης

O **Λέων Σκούλι Λογοθέτιδης** (1853, Πιάτρα Νέαμτς, Ηγεμονία της Μολδαβίας - 1912, Ιάσιο, Βασίλειο της Ρουμανίας) ήταν Ρουμάνος πολιτικός (μέλος της Βουλής των Αντιπροσώπων), χειρουργός, καθηγητής στην Ιατρική Σχολή του Ιασίου και ένας από τους ιδρυτές της χειρουργικής σχολής του Ιασίου. Ήταν Ελληνικής καταγωγής.

## Βιογραφία
Ο Λέων Λογοθετίδης γεννήθηκε το 1853 στη Πιάτρα Νέαμτς και η καταγωγή του ήταν ελληνική, ο πατέρας του ήταν χαμηλόβαθμος βογιάρος και η μητέρα του λεγόταν Καλλιόπη. Είχε έναν αδελφό, τον Βασίλε Σκούλι (1844–1918), δικηγόρο, βουλευτή και γερουσιαστή, παντρεμένο με τη Σοφία Εξάρχου, και μια αδελφή, την Κλεοπάτρα.

Φοίτησε σε λύκειο του Παρισιού και σπούδασε στις Ιατρικές Σχολές του Πανεπιστημίου του Μονπελιέ και του Πανεπιστημίου του Παρισιού. Αποκτώντας διδακτορικό στην ιατρική και τη χειρουργική το 1879, επέστρεψε στο Ιάσιο και, την ίδια χρονιά, διορίστηκε Αναπληρωτής Καθηγητής ανατομίας και ιστολογίας στη νεοσύστατη Ιατρική Σχολή.

Ο Λογοθετίδης εκπαιδεύτηκε ως χειρουργός στην κλινική του Λουδοβίκου Ρας του πρεσβυτέρου. Διορίστηκε καθηγητής χειρουργικής το 1881 και ήταν ο πρώτος κοσμήτορας της Ιατρικής Σχολής του Ιασίου την περίοδο 1879–1881. Ως οργανωτής της υγειονομικής περίθαλψης, οι προσπάθειές του οδήγησαν στη δημιουργία μιας δεύτερης χειρουργικής υπηρεσίας στο Ιάσιο, η οποία λειτούργησε για τη χειρουργική θεραπεία κοιλιακών, θωρακοπνευμονικών και νευροχειρουργικών παθήσεων. Ο Λογοθετίδης ήταν ο πρώτος που εφάρμοσε στη Ρουμανία, από τον Δεκέμβριο του 1904 έως τον Ιανουάριο του 1905, την πνευμονική αποφλοίωση για χρόνιο υπεζωκοτικό εμπύημα.

Εισάγοντας την ασηψία και την αντισηψία, την αποστείρωση του εξοπλισμού και τη χρήση αποστειρωμένου νερού για το πλύσιμο των χεριών στην χειρουργική του υπηρεσία, ο Λογοθετίδης ήταν από τους πρώτους που εφάρμοσαν την ακτινολογία στη Ρουμανία, εγκαθιστώντας μια διαγνωστική μονάδα στο Νοσοκομείο Άγιος Σπυρίδωνας του Ιασίου. Υπό την καθοδήγηση του εκπαιδεύτηκαν πολλές προσωπικότητες της ρουμανικής χειρουργικής σχολής.

Πέθανε το 1912 στο Ιάσιο σε ηλικία 58 η 59 ετών.

## Παραπομπές


Κατηγορία:Ρουμάνοι ιατροί
Κατηγορία:Χειρουργοί
Κατηγορία:Ρουμάνοι εκπαιδευτικοί
Κατηγορία:Ρουμάνοι πολιτικοί
Κατηγορία:Ρουμάνοι ελληνικής καταγωγής
Γωγώ Σταμάτη

Η **Γεωργία (Γωγώ) Σταμάτη**, γεννημένη στις 19 Ιουνίου 1996 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 178 εκατοστά, αγωνίζεται ως σούτινγκ γκαρντ και σμολ φόργουορντ. Από τον Ιούνιο του 2025 έχει υπογράψει συμβόλαιο με την ομάδα του Άρη Χολαργού. Έχει αγωνιστεί σε ηλικιακά κλιμάκια των αναπτυξιακών εθνικών ομάδων της Ελλάδας, ενώ από το 2018 καλείται και στην Εθνική Ελλάδας Γυναικών 3×3.

## Στατιστικά διεθνών διοργανώσεων
*Τελευταία ενημέρωση*: *4 Αυγούστου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Σταμάτη παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Σταμάτη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Γεωργία Σταμάτη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Georgia Stamati, στατιστικά στον επίσημο ιστότοπο της FIBA. 
* Georgia Stamati, στατιστικά στον επίσημο ιστότοπο της FIBA για τις διοργανώσεις 3x3. 
* Georgia Stamati, στατιστικά στον ιστότοπο EuroBasket.com. 
* Georgia Stamati, στατιστικά στον ιστότοπο FlashScore.com. 
* Georgia Stamati, στατιστικά στον ιστότοπο SofaScore.com. 
* Georgia Stamati, στατιστικά στον ιστότοπο ProBallers.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας 3x3 Open
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Γ.Σ. Ικάρου Καλλιθέας
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Καλυβίων Θορικού
Κατηγορία:Καλαθοσφαιρίστριες Ελευθερίας Μοσχάτου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Εύνικου
Κατηγορία:Καλαθοσφαιρίστριες Νέας Ιωνίας
Κατηγορία:Καλαθοσφαιρίστριες Άρη Χολαργού
Κατηγορία:Σούτινγκ γκαρντ
Κατηγορία:Σμολ φόργουορντ
Προκολομβιανή περίοδος

250px|μικρογραφία| Περισσότερες λεπτομέρειες Πυραμίδα στη Σάντα Σεσίλια Ακατιτλάν, κλασσικό παράδειγμα Αζτεκικής αρχιτεκτονικής
Στην ιστορία της Αμερικής, η **προκολομβιανή περίοδος**, , εκτείνεται από την αρχική κατοίκηση της Αμερικής κατά την Ανώτερη Παλαιολιθική έως την έναρξη του αποικισμού, ο οποίος ξεκίνησε με το ταξίδι του Χριστόφορου Κολόμβου το 1492. Αυτή η εποχή περιλαμβάνει την ιστορία των ιθαγενών πολιτισμών, οι λεγόμενοι Ινδιάνοι, μέχρι και την αφομοίωση ή και εξόντωσή τους από τους Ευρωπαίους.

Κατά τη διάρκεια της προκολομβιανής εποχής, πολλοί πολιτισμοί ανέπτυξαν μόνιμους οικισμούς, πόλεις, γεωργικές πρακτικές, αστική και μνημειώδη αρχιτεκτονική, μεγάλα χωματουργικά έργα και σύνθετες κοινωνικές ιεραρχίες. Μερικοί από αυτούς τους πολιτισμούς είχαν παρακμάσει μέχρι την ίδρυση των πρώτων μόνιμων ευρωπαϊκών αποικιών, γύρω στα τέλη του 16ου έως τις αρχές του 17ου αιώνα, και είναι γνωστοί κυρίως μέσω αρχαιολογικής έρευνας της Αμερικής και προφορικών ιστοριών. Άλλοι πολιτισμοί, σύγχρονοι με την αποικιακή περίοδο, τεκμηριώθηκαν σε ευρωπαϊκές αναφορές της εποχής. Για παράδειγμα, ο πολιτισμός των Μάγια διατηρούσε γραπτά αρχεία, τα οποία συχνά καταστρέφονταν από Χριστιανούς Ευρωπαίους όπως ο Ντιέγκο ντε Λάντα, οι οποίοι τα θεωρούσαν παγανιστικά αλλά προσπαθούσαν να διατηρήσουν τις ιθαγενείς ιστορίες. Παρά την καταστροφή, έχουν διασωθεί μερικά πρωτότυπα έγγραφα, ενώ άλλα μεταγράφηκαν ή μεταφράστηκαν στα ισπανικά, παρέχοντας στους σύγχρονους ιστορικούς πολύτιμες γνώσεις για τους αρχαίους πολιτισμούς και τη γνώση.

## Παραπομπές


Κατηγορία:Ιστορία των ιθαγενών λαών της Αμερικής
Κατηγορία:Ιστορικές περίοδοι
Νεοελληνική Γραμματική

Η **Νεοελληνική Γραμματική**, γνωστή και ως **Γραμματική Τριανταφυλλίδη**, είναι η πιο γνωστή και επίσημα θεσμοθετημένη γραμματική της Νέας Ελληνικής Γλώσσας. Εκπονήθηκε υπό την επιστημονική επιμέλεια του Μανόλη Τριανταφυλλίδη και εκδόθηκε για πρώτη φορά το 1941 από τον ΟΕΣΒ. Το έργο τού ανετέθη από το Καθεστώς της 4ης Αυγούστου και συντάχθηκε από ομάδα συνεργατών του Τριανταφυλλίδη στο **Κέντρον Νεοελληνικών Ερευνών** της Ακαδημίας Αθηνών.

## Ιστορικό και σκοπός
Η σύνταξη της γραμματικής αποτέλεσε μέρος της προσπάθειας εκπαιδευτικής και γλωσσικής μεταρρύθμισης κατά τις πρώτες δεκαετίες του 20ού αιώνα, με στόχο την καθιέρωση της δημοτικής γλώσσας.  στην εκπαίδευση και στη δημόσια ζωή. Η Γραμματική Τριανταφυλλίδη βασίστηκε σε επιστημονικά κριτήρια περιγραφής της ζωντανής γλώσσας, απομακρυνόμενη από την παράδοση της καθαρεύουσας και των παλαιότερων σχολικών γραμματικών.

Το έργο εγκρίθηκε από το ελληνικό κράτος ως **επίσημη γραμματική για τη διδασκαλία της δημοτικής** στην πρωτοβάθμια και δευτεροβάθμια εκπαίδευση.

Η Γραμματική Τριανταφυλλίδη αποτελεί ένα από τα πιο επιδραστικά έργα στην ιστορία της ελληνικής γλωσσικής εκπαίδευσης. Εκτός από τη χρήση της στην εκπαίδευση, χρησιμοποιείται ευρέως στη γλωσσολογική έρευνα, στην επιμέλεια κειμένων, στη σύνταξη λεξικών και στην κατάρτιση γλωσσικών πολιτικών.

## Δείτε επίσης
* Μανόλης Τριανταφυλλίδης
* Γλωσσικό ζήτημα

## Εξωτερικοί σύνδεσμοι
* Νεοελληνική Γραμματική Μανόλη Τριανταφυλλίδη

## Παραπομπές


Κατηγορία:Γραμματικές της ελληνικής γλώσσας
Κατηγορία:Νεοελληνική γλώσσα
Κατηγορία:Βιβλία του 20ού αιώνα
Κατηγορία:1941
Toys "R" Us

Η **Toys "R" Us** είναι αμερικανική εταιρεία λιανικής πώλησης παιχνιδιών, ρούχων και βρεφικών προϊόντων που ιδρύθηκε τον Απρίλιο του 1948 από τον Charles Lazarus στην Ουάσινγκτον.

Η εταιρεία λιανικής πώλησης ξεκίνησε αρχικά ως *Children's Supermart*, πουλώντας έπιπλα μέχρι που μετονομάστηκε ως *Toys "R" Us* τον Ιούνιο του 1957. Μέχρι τα τέλη της δεκαετίας του 1970, η Toys "R" Us είχε ανοίξει καταστήματα σε ολοκληρες τις Ηνωμένες Πολιτείες, ακολουθούμενη από μια ακόμη σημαντική ανάπτυξη τη δεκαετία του 1980 για να γίνει ένας από τους κορυφαίους λιανοπωλητές στις ΗΠΑ. Στα μέσα της δεκαετίας του 1980, επεκτάθηκε διεθνώς και ίδρυσε την Toys "R" Us Canada και την Toys "R" Us UK.

Τον Σεπτέμβριο του 2017, η Toys "R" Us υπέβαλε αίτηση πτώχευσης στις ΗΠΑ και τον Καναδά.  Τον Ιούνιο του 2018, η Toys "R" Us έκλεισε τα υπόλοιπα 200 καταστήματά της μετά την πτώχευση, ωστόσο ορισμένα διεθνή τμήματα εκτός των Ηνωμένων Πολιτειών διατηρήθηκαν. Η χρεοκοπία της αποδόθηκε σε έναν συνδυασμό εσωτερικών και εξωτερικών παραγόντων. Κυριότεροι λόγοι περιελάμβαναν υπερβολικό δανεισμό μετά την εξαγορά της το 2005 μέσω leveraged buyout (LBO) από επενδυτικούς ομίλους (Bain Capital, KKR και Vornado Realty Trust), που οδήγησε σε συσσωρευμένο χρέος άνω των 5 δισ. δολλαρίων αλλά και καθυστέρηση στην ανάπτυξη ηλεκτρονικού εμπορίου, με την εταιρεία να εξαρτάται αρχικά από την Amazon και να επενδύει καθυστερημένα στη δική της ψηφιακή παρουσία.

Τον Ιανουάριο του 2019, η παγκόσμια (εκτός του Καναδά) πνευματική ιδιοκτησία της Toys "R" Us μεταβιβάστηκε στην Tru Kids, Inc. Τον Αύγουστο του 2021, η Tru Kids ανακοίνωσε ότι η Toys "R" Us θα άνοιγε πάνω από 400 καταστήματα από το 2022. Μερικά νέα ανεξάρτητα καταστήματα θα άνοιγαν, ξεκινώντας από τα τέλη του 2021. Το κεντρικό κατάστημα βρίσκεται στο Νιου Τζέρσεϊ, στο εμπορικό και ψυχαγωγικό συγκρότημα American Dream. Ένα δεύτερο κεντρικό κατάστημα άνοιξε μέσα στο Mall of America στο Μπλούμινγκτον της Μινεσότα, τον Νοέμβριο του 2023.

## Παραπομπές


Κατηγορία:Εμπορικά καταστήματα
Κατηγορία:Επιχειρήσεις των ΗΠΑ
Ινστιτούτο Ερευνών Λιανεμπορίου Καταναλωτικών Αγαθών

Το **Ινστιτούτο Έρευνας Λιανεμπορίου Καταναλωτικών Αγαθών** (**ΙΕΛΚΑ**) είναι Νομικό Πρόσωπο Ιδιωτικού Δικαίου με σκοπό τη μελέτη και ανάλυση θεμάτων που αφορούν το λιανικό εμπόριο στην Ελλάδα. Ξεκίνησε τη λειτουργία του το 2010.

Έχει έδρα την Αθήνα και υποστηρίζεται από μεγάλες επιχειρήσεις του κλάδου του οργανωμένου λιανεμπορίου (σούπερ μάρκετ), καθώς και από παραγωγούς και προμηθευτές καταναλωτικών αγαθών.

Εκπονεί μελέτες για  την την αγορά καταναλωτικών αγαθών, τις συνήθειες και προτιμήσεις των καταναλωτών, την επιχειρηματικότητα και καινοτομία στο λιανεμπόριο, την οικονομική, περιβαλλοντική και κοινωνική επίδραση του κλάδου.

Το ΙΕΛΚΑ συνεργάζεται με πανεπιστήμια και κλαδικούς φορείς, όπως ο ΣΕΒ.

## Παραπομπές

## Εξωτερικοί σύνδεσμοι
* Επίσημος ιστότοπος ΙΕΛΚΑ

Κατηγορία:Ινστιτούτα στην Ελλάδα
Κατηγορία:Ελληνικά ερευνητικά κέντρα
Κατηγορία:Οικονομία της Ελλάδας
Εθνοσυνέλευση της Καμπότζης

Η **Εθνοσυνέλευση** (, UNGEGN: Roatsaphea}} rɔət.sapʰiə· Κρατική Συνέλευση) είναι ένα από τα δύο σώματα (βουλές) του Κοινοβουλίου της Καμπότζης. Αναφέρεται ως η κάτω βουλή, ενώ η Γερουσία αναφέρεται ως η άνω βουλή.

Η Εθνοσυνέλευση είναι αιρετό σώμα που αποτελείται από 125 μέλη, γνωστά ως Μέλη του Κοινοβουλίου (Βουλευτές). Τα μέλη εκλέγονται για θητεία πέντε ετών με αναλογική εκπροσώπηση με λίστα κόμματος, χρησιμοποιώντας τις επαρχίες ως εκλογικές περιφέρειες με 1 έως 18 έδρες, και με τη μέθοδο κατανομής εδρών Ντ'Οντ. Ένα πολιτικό κόμμα πρέπει να εξασφαλίσει 63 έδρες για να αποκτήσει και να διατηρήσει πλειοψηφία.

Η Εθνοσυνέλευση προεδρεύεται από την πρόεδρο, επί του παρόντος την Χουόν Σονταρί. Η έβδομη Εθνοσυνέλευση πραγματοποίησε την εναρκτήρια συνεδρίασή της στις 21 Αυγούστου 2023.

## Ιστορία

Η τρέχουσα Εθνοσυνέλευση προήλθε ως Συντακτική Συνέλευση, ένα νομοθετικό σώμα που εκλέχθηκε κατά τη διάρκεια της Μεταβατικής Αρχής των Ηνωμένων Εθνών στην Καμπότζη (UNTAC). Μετά τις εκλογές του 1993, η Συνέλευση συνεδρίασε και υιοθέτησε νέο σύνταγμα για την Καμπότζη. Μετά την εφαρμογή του Συντάγματος του 1993, η Συντακτική Συνέλευση μετονομάστηκε σε Εθνοσυνέλευση.

Η Καμπότζη διεξήγαγε τις πρώτες εκλογές στην ιστορία της την 1η Σεπτεμβρίου 1946. Το Δημοκρατικό Κόμμα κέρδισε την πλειοψηφία των εδρών στη νομοθετική αρχή.

Η Καμπότζη ανακηρύχθηκε συνταγματική μοναρχία στις 6 Μαΐου 1947.

## Εκλογικό σύστημα
Το Σύνταγμα της Καμπότζης ορίζει ότι η Εθνοσυνέλευση εκλέγεται για θητείες 5 ετών από 25 πολυεδρικές περιφέρειες βάσει των επαρχιών με κλειστή λίστα και αναλογική εκπροσώπηση. Οι έδρες κατανέμονται με τη μέθοδο Ντ'Οντ, και οι εκλογές διεξάγονται την τέταρτη Κυριακή του Ιουλίου.

## Πρόεδροι της Εθνοσυνέλευσης
### 1946–70
Πρόεδροι της Εθνοσυνέλευσης της Καμπότζης από το 1946 έως το 1970.

### 1970-1975

### Πρόεδροι της Λαϊκής Αντιπροσωπευτικής Συνέλευσης (1976–79)

### Πρόεδροι της Εθνοσυνέλευσης (1981-1993)

### Πρόεδροι της Εθνοσυνέλευσης (1993-σήμερα)

## Παραπομπές


Καμποτζη
Γιάννης Αβρανάς

26
Ο **Γιάννης Αβρανάς** (γενν. 1940) είναι Έλληνας πρώην καπετάνιος, κυβερνήτης του μικρού ελληνικού κρουαζιερόπλοιου *[[Oceanos]]* όταν αυτό βυθίστηκε στα ανοικτά της Γουάιλντ Κόουστ του τότε Τρανσκέι, στη Νότια Αφρική, την Κυριακή 4 Αυγούστου 1991. Ο Αβρανάς, μαζί με μέρος του πληρώματός του, ήταν από τους πρώτους που εγκατέλειψαν το πλοίο, που βυθιζόταν, αφήνοντας πολλούς επιβάτες αβοήθητους. Μια ελληνική ναυτιλιακή ανακριτική επιτροπή έκρινε τον Αβρανά και τους αξιωματικούς του ένοχους αμελείας. Επειδή ωστόσο, χάρη κυρίως στις υποδειγματικές ενέργειες του προσωπικού ψυχαγωγίας, δεν υπήρξε ούτέ ένας θάνατος από αυτό το ναυάγιο, η αμέλεια δεν ήταν θανατηφόρα, οπότε ο καπετάνιος δεν εξέτισε ποινή καθείρξεως. Το 1994 η Αγγλίδα σύζυγος του Αβρανά, η Νταβίνα Αβρανά, έγραψε και εξέδωσε ένα βιβλίο με θέμα το ναυάγιο και τίτλο *The Oceanos Tragedy*.

## Παραπομπές


## Εξωτερικοί σύνδεσμοι
* «Career Overboard?», *[[The New York Times]]*, 11 Αυγούστου 1991

Αβρανας, Γιαννης
Γερουσία (Καμπότζη)

Η **Γερουσία** (, Pruetsaphea,  (Συνέλευση Γερουσιαστών), επίσημα γνωστή ως η **Γερουσία του Βασιλείου της Καμπότζης** (), αποτελεί τη άνω βουλή του Κοινοβουλίου της Καμπότζης. Είναι ένα νομοθετικό σώμα που αποτελείται από 62 μέλη.

Από τις 62 έδρες της Γερουσίας, οι 58 εκλέγονται κάθε έξι χρόνια από τους δημοτικούς συμβούλους των 24 επαρχιών της Καμπότζης και από μέλη της Εθνοσυνέλευσης της Καμπότζης. Επιπλέον, ο Βασιλιάς διορίζει δύο γερουσιαστές και η Εθνοσυνέλευση διορίζει άλλους δύο, ολοκληρώνοντας έτσι το σύνολο των 62 μελών.

Η Γερουσία ασκεί τα καθήκοντά της σύμφωνα με το σύνταγμα και την ισχύουσα νομοθεσία. Της Γερουσίας προεδρεύει ο Πρόεδρος της Γερουσίας, ο οποίος είναι σήμερα ο Χουν Σεν του Καμποτζιανού Λαϊκού Κόμματος, με τη συνδρομή δύο Αντιπροέδρων.

Η πρώτη συνεδρίαση της Γερουσίας πραγματοποιήθηκε στις 25 Μαρτίου 1999, ενώ οι πρώτες εκλογές έγιναν στις 22 Ιανουαρίου 2006. Η πέμπτη και τρέχουσα σύνθεση της Γερουσίας εγκαινιάστηκε από τον Βασιλιά Νοροντόμ Σιχαμόνι στις 3 Απριλίου 2024.

## Εκλογικό σύστημα
Η Γερουσία της Καμπότζης εκλέγεται κάθε 6 χρόνια μέσω έμμεσου αναλογικού συστήματος κομματικής λίστας σε 8 πολυεδρικές περιφέρειες (περιοχές), από τους Δημοτικούς Αρχηγούς, τους Δημοτικούς Συμβούλους και τα μέλη της Εθνοσυνέλευσης.

## Πρόεδροι της Γερουσίας
Ο Πρόεδρος της Γερουσίας (, Prâthéan Prœ̆tthsâphéa) είναι ο προεδρεύων αξιωματούχος της άνω βουλής. Προηγουμένως, πριν το 1972, στη θέση της Γερουσίας υπήρχε το Συμβούλιο του Βασιλείου.

## Πρόεδροι του Συμβουλίου του Βασιλείου

Παρατίθενται οι πρόεδροι του Συμβουλίου του Βασιλείου () από το 1947 έως το 1972. Το Συμβούλιο απαρτιζόταν από 24 μέλη. Το Σύνταγμα του 1947 θέσπισε το Συμβούλιο του Βασιλείου με σκοπό να παρέχει «συμβουλές» σχετικά με την υιοθέτηση νόμων. Τα μέλη του διορίζονταν από τον βασιλιά και την Εθνοσυνέλευση.
(μερικός κατάλογος)

## Παραπομπές


Καμποτζη
Αναρχίας

Ο **αναρχίας** (επιστημονική-λατινική ονομασία *Anarchias*) είναι γένος ψαριών που ανήκουν στην οικογένεια της σμέρνας, τις μυραινίδες. Οι αναρχίες είναι σχετικώς μικροί σε μήκος, έχουν συνήθως καφετί χρώμα και κατοικούν κυρίως σε κοραλλιογενείς υφάλους ή σε βραχώδεις βυθούς κοντά στην ακτή. Σήμερα αναγνωρίζονται γενικώς τα εξής 11 είδη αναρχία:

* *[[Anarchias allardicei]]*, D. S. Jordan & Starks, 1906, πρώην *Anarchias maldiviensis*
* *[[Anarchias cantonensis]]* (L. P. Schultz, 1943), «σμέρνα της Νήσου Κάντον»
* *[[Anarchias euryurus]]* (E.H.M. Lea, 1913), «αναρχίας ο ευρύουρος»
* *[[Anarchias exulatus]]*, Reece, D.G. Smith & Holm, 2010
* *[[Anarchias galapagensis]]* (Seale, 1940)
* *[[Anarchias leucurus]]* (Snyder, 1904), «αναρχίας ο λεύκουρος»
* *[[Anarchias longicaudis]]* (W.K.H. Peters, 1877), «αναρχίας ο μακρύουρος»
**[[Anarchias schultzi]]*, Reece, D. G. Smith & Holm, 2010, «αναρχίας του Σουλτς»
**[[Anarchias seychellensis]]*, Τζ. Λ. Μπ. Σμιθ, 1962, «σμέρνα των Σεϋχελλών»
**[[Anarchias similis]]* (E.H.M. Lea, 1913), «πυγμαίος αναρχίας» (πρώην *Anarchias grassi* και *Anarchias yoshiae*)
**[[Anarchias supremus]]*, McCosker & A. L. Stewart, 2006, «αναρχίας ο υπέρτερος»

## Παραπομπές


Αναρχιας
Υπερζίνη A

Η **υπερζίνη A**, ένα αλκαλοειδές που υπάρχει στο φυτό λυκοπόδιο, απομονώθηκε για πρώτη φορά το έτος 1983 από το είδος *[[Huperzia serrata]]*, φυτό που χρησιμοποιείται στην παραδοσιακή κινεζική ιατρική. Η ουσία υπάρχει και σε άλλα είδη *Huperzia*, όπως τα *H. elmeri*, *H. carinat* και *H. aqualupian*, σε διάφορες περιεκτικότητες. 

Η υπερζίνη A έχει διερευνηθεί ως φάρμακο για νευρολογικές παθήσεις, όπως η νόσος Αλτσχάιμερ, αλλά το 2013 μια μετα-ανάλυση αυτών των ερευνών συμπέρανε ότι η μεθοδολογία τους ήταν ανεπαρκής και ότι τα ευρήματα θα έπρεπε να ερμηνεύονται με terpreted with caution. Η υπερζίνη A παρεμποδίζει τη διάσπαση του νευροδιαβιβαστή ακετυλοχολίνη (ACh) από το ένζυμο ακετυλχολινεστεράση.

## Παραπομπές


Κατηγορία:Αλκαλοειδή
Κατηγορία:Σεσκιτερπένια
Ντόναλντσον

Το σκωτσέζικης και ιρλανδικής προελεύσεως επώνυμο **Ντόναλντσον**, που σημαίνει ετυμολογικά «γιος του Ντόναλντ», μπορεί μπορεί να αναφέρεται σε κάποιο από τα παρακάτω:

## Πρόσωπα (ως επώνυμο)
* Γουίλιαμ Χ. Ντόναλντσον (1931-2024), Αμερικανός υφυπουργός Εξωτερικών
* Γουόλτερ Ντόναλντσον (1893-1947), Αμερικανός τραγουδοποιός
* Γουόλτερ Γουέιρ Γουίλσον Ντόναλντσον (1907-1973), Σκωτσέζος παίκτης του μπιλιάρδου
* Έλενα Ντόναλντσον-Αχμιλόφσκαγια (1957-2012), Ρωσοαμερικανίδα σκακίστρια
* Έρικ Ντόναλντσον (γενν. 1947), Τζαμαϊκανός τραγουδιστής-τραγουδοποιός της μουσικής ρέγκε
* Ίαν Στιούαρτ Ντόναλντσον (1868-1947), Άγγλος νεοναζιστής μουσικός, γνωστότερος απλώς ως Ίαν Στιούαρτ
* Κλέυτον Ντόναλντσον (γενν. 1984), Άγγλος ποδοσφαιριστής
* Λου Ντόναλντσον (1926-2024), Αμερικανός σαξοφωνίστας της τζαζ
* Μαίρη Ελίζαμπεθ Ντόναλντσον, η βασίλισσα Μαίρη της Δανίας
* Μπομπ Ντόναλντσον (1868-1947), Σκωτσέζος ποδοσφαιριστής
* Ντέιβ Ντόναλντσον (1978), Καναδός οικονομολόγος, καθηγητής στο MIT
* Ντένις Ντόναλντσον (1950-2006), μέλος του IRA και του Σιν Φέιν που δολοφονήθηκε
* Ρότζερ Ντόναλντσον (γενν. 1945), Αυστραλός και Νεοζηλανδός σκηνοθέτης, σεναριογράφος και παραγωγός του κινηματογράφου
* Σάιμον Ντόναλντσον (γενν. 1957), Άγγλος μαθηματικός
* Στήβεν Ρ. Ντόναλντσον (γενν. 1947), Αμερικανός μυθιστοριογράφος
* Τζάρεντ Ντόναλντσον (γενν. 1996), Αμερικανός αντισφαιριστής
* Τζέιμς Στίβεν Ντόναλντσον (γενν. 1998), Αμερικανός YouTuber, Tiktoker και επιχειρηματίας, γνωστός ως MrBeast
* Τζέφρυ Ντόναλντσον (γενν. 1962), Βορειοϊρλανδός πολιτικός
* Τζούλια Ντόναλντσον (γενν. 1948), Αγγλίδα συγγραφέας
* Τόμας Λέβερτον Ντόναλντσον (1795-1885), Άγγλος αρχιτέκτονας

## Τοπωνύμια των ΗΠΑ
* Ντόναλντσον (Άρκανσο), χωριό
* Ντόναλντσον (Μινεσότα), χωριό
* Ντόναλντσον (Πενσυλβάνια), χωριό
* Όρος Ντόναλντσον, βουνό στην πολιτεία της Νέας Υόρκης

## Δείτε επίσης
* Θεωρία Ντόναλντσον-Τόμας (από το όνομα του Σάιμον Ντόναλντσον)
Δεκέντιος

Ο **Μάγνος Δεκέντιος**, λατιν.: *Magnus Decentius* (απεβ. στις 18 Αυγούστου 353)  ήταν *[[καίσαρας]]* της Δυτικής Ρωμαϊκής Αυτοκρατορίας από το 350 έως το 353, υπό τον αδελφό του Μαγνέντιο.

## Ιστορία
Δεν είναι γνωστό τίποτε για τον Δεκέντιο πριν από το 350.  Ο Μαγνέντιος σφετερίστηκε την εξουσία από τον Κώνστα στις 18 Ιανουαρίου 350, και ανέδειξε τον Δεκέντιο ως *καίσαρα* αργότερα εκείνο το έτος, ίσως τον Ιούλιο ή τον Αύγουστο.  Αυτός διορίστηκε ύπατος το 352.  Τον επόμενο χρόνο, αφού είχε χάσει τη μάχη της Μούρσα Μάγιορ, οι απαιτήσεις του Μαγνέντιου για τη χρηματοδότηση του πολέμου οδήγησαν τη Γαλατία σε επανάσταση κατά της δικτατορικής του διακυβέρνησης, και ο Δεκέντιος εκδιώχθηκε από την πρωτεύουσα, τους Τρεβήρους, η οποία ηγήθηκε της επανάστασης.

Οι Αλαμανοί άρχισαν να εισβάλλουν στην επαρχία, ίσως με την υποκίνηση του Αυτοκράτορα Κωνστάντιου Β΄, προκειμένου να αυξήσουν την πίεση στον σφετεριστή.  Ο Δεκέντιος, ο οποίος ηγήθηκε των δυνάμεων τού αδελφού του στον βορρά, ηττήθηκε σε μία σφοδρή μάχη από τον αρχηγό των Αλαμαννών Χνόδομαρ και πολιορκήθηκε στο Σανς.  Εκεί έφτασε η είδηση της νίκης του Κωνστάντιου Β΄ στη Μάχη του Όρους Σελεύκου και της επακόλουθης αυτοκτονίας του Μαγνέντιου. Ο Δεκέντιος απαγχονίστηκε, σηματοδοτώντας το τέλος τού εμφυλίου πολέμου. 

## Σημειώσεις

## Αναφορές


## Πηγές
* 
* 
* Αμμιανός Μαρκελλίνος, ''Res Gestae'', XVI
* Έντουαρντ Γκίμπον [1789] (1932) *The History of the Decline and Fall of the Roman Empire*. The Modern Library.

## Εξωτερικοί σύνδεσμοι
* 

Κατηγορία:Φλάβιοι
Κατηγορία:Ύπατοι της Ρωμαϊκής Αυτοκρατορίας
Ουνιόν Μπρέσια

Η **Ουνιόν Μπρέσια**, κοινώς γνωστή ως **Μπρέσια** είναι ένας ιταλικός ποδοσφαιρικός σύλλογος με έδρα την Μπρέσια της Λομβαρδίας. Ο σύλλογος ιδρύθηκε το 2025, μετά τη μετεγκατάσταση της Φεραλπισάλο στην πόλη της Μπρέσια, μετά τη διάλυση του εκάστοτε συλλόγου της πόλης, Μπρέσια Κάλτσιο.

Τα χρώματα της ομάδας είναι το μπλε και το άσπρο και παίζει τα εντός έδρας παιχνίδια της στο Στάδιο Μάριο Ριγκαμόντι.

## Ιστορία

Η ομάδα ιδρύθηκε το 2025, μετά τη μετεγκατάσταση της γειτονικής Φεραλπισάλο που έπαιζε στη Σέριε Γ, στην Μπρέσια. Αυτό συνέβη μετά τον υποβιβασμό της γνήσιας Μπρέσια Κάλτσιο στη Σέριε Γ και στη συνέχεια την απαγόρευση της συμμετοχής της λόγω οικονομικών προβλημάτων. Η κίνηση επηρεάστηκε από τη δήμαρχο της Μπρέσια, Λόρα Καστελέτι, για να διασφαλιστεί η παρουσία ενός επαγγελματικού συλλόγου στην πόλη.

Η ταυτότητα του νέου συλλόγου ανακοινώθηκε στις 17 Ιουλίου 2025 από τον ιδιοκτήτη και πρόεδρο Τζουζέπε Πασίνι.

## Παραπομπές
Μαρκελλίνος (μάγιστρος οφικίων)

Ο **Μαρκελλίνος** (απεβ. στις 28 Σεπτεμβρίου 351 μ.Χ.) ήταν αξιωματικός της Ρωμαϊκής Αυτοκρατορίας υπό τον Ρωμαίο Αυτοκράτορα Κώνστα και τον σφετεριστή Μαγνέντιο.

[αριστερά|μικρογραφία|Νόμισμα του [Μαγνέντιος|Μαγνεντίου. Ο Μαρκελλίνος ήταν comes rerum privatarum.]]

Ο Μαρκελλίνος ήταν κόμης των ιδιωτικών υποθέσεων (*[[Κόμης (Ρωμαϊκή Αυτοκρατορία)|comes]] [[Κόμης της ιδιωτικής περιουσίας|rerum privatetarum]])* του Αυτοκράτορα Κώνστα. Έπαιξε σημαντικό ρόλο στην εκλογή του Μαγνέντιου στον βαθμό του *[[Αύγουστος (τίτλος)|Αυγούστου]]* στο Αυγουστόδουνον, στις 18 Ιανουαρίου 350. Ο Μαρκελλίνος οργάνωσε ένα συμπόσιο για τα γενέθλια των γιων του, και κάλεσε πολλούς από τους ανώτερους αξιωματικούς: Ο Μαγνέντιος, ενεργώντας σαν να ερμηνεύει σε ένα θέατρο, φόρεσε τα αυτοκρατορικά ενδύματα, και οι αξιωματικοί τον χαιρέτησαν ως *Αύγουστο*. Όταν τα στρατεύματα άκουσαν τις κραυγές, υποστήριξαν την εκλογή του Μαγνέντιου.
 
[μικρογραφία|Νόμισμα του [Νεπωτιανός|Νεπωτιανού. Ο Νεπωτιανός, μέλος της δυναστείας του Κωνσταντίνου, επαναστάτησε εναντίον του Μαγνέντιου, κατακτώντας τη Ρώμη, αλλά η κυριαρχία του τερματίστηκε γρήγορα από τον Μαρκελλίνο, ο οποίος σκότωσε τόσο τον Νεπωτιανό όσο και τη μητέρα του Ευτροπία.]]

Ο Μαγνέντιος προήγαγε τον Μαρκελλίνο στο βαθμό του μαγίστρου των οφικίων (*[[Μάγιστρος|magister officiorum]])*. Μετά τον σφετερισμό του Νεπωτιανού (3 Ιουνίου 350), ο Μαρκελλίνος στάλθηκε στη Ρώμη για να αντιμετωπίσει το ζήτημα, και κατάφερε να καταστείλει την εξέγερση (30 Ιουνίου), σκοτώνοντας τον Νεπωτιανό και τη μητέρα του Ευτροπία, ετεροθαλή αδελφή του Αυτοκράτορα Κωνσταντίνου Α΄. 

Ο Μαρκελλίνος συνάντησε επίσης τον αγγελιοφόρο του Αυτοκράτορα Κωνστάντιου Β΄, Φλάβιο Φίλιππο, και τον συνόδευσε στον Μαγνέντιο, σε μία αποτυχημένη αποστολή για να αποφύγει μια μάχη μεταξύ του Κωνστάντιου Β΄ και του Μαγνέντιου.  Ο Μαρκελλίνος εξαφανίστηκε στην επόμενη Μάχη της Μούρσας (28 Σεπτεμβρίου 351), στην οποία ο Μαγνέντιος ηττήθηκε. Πιθανότατα σκοτώθηκε, και το σώμα του χάθηκε.

## Σημειώσεις

## Αναφορές

### Πρωτογενείς πηγές
* Aυρήλιος Βίκτωρ, *Epitome de Caesaribus* .
* Ζώσιμος, *Νέα Ιστορία* .

### Δευτερογενείς πηγές
* 

Κατηγορία:Ρωμαίοι του 4ου αιώνα
Αγενάριχος

O **Αγενάρικ**, λατιν.: *Agenarichus*, που ονομάζεται επίσης **Σεράπιος**, ήταν Αλαμαννικός πρίγκιπας τον 4ο αιώνα. Ο Αγενάριχος ήταν γιος του μικρού βασιλιά Μεδέριχου, και ανιψιός ενός άλλου μικρού βασιλιά, του Χνόδομαρ. Το 357, μαζί με τον θείο του, ο Αγενάριχος διοικούσε τον Αλαμαννικό στρατό στη μάχη του Στρασβούργου, στην οποία οι Αλαμανοί ηττήθηκαν από τον Ιουλιανό.

## Αναφορές
* Dieter Geuenich : Geschichte der Alemannen (Kohlhammer-Urban-Taschenbücher. 575). 2., überarbeitete Auflage. Kohlhammer Verlag, Στουτγάρδη 2005, , σελ. 42-45 (Γερμανικά)
* Knut Schäferdiek : Σεράπιο. Στο: Reallexikon der Germanischen Altertumskunde (RGA). 2. Auflage. Band 28, Walter de Gruyter, Βερολίνο / Νέα Υόρκη 2005, , σελ. 194 (Γερμανικά)

Κατηγορία:Αλαμαννοί
Μεδέριχος (βασιλιάς)

Ο **Μεδέρικ**, λατιν.: *Medericus* ήταν ένας Αλαμαννός μικρός βασιλιάς. Ο αδελφός του Χνόδομαρ ήταν ο μικρός βασιλιάς μίας άλλης περιοχής. Ο Μεδέριχος πέρασε πολύ χρόνο στη Γαλατία, όπου γνώρισε τον αρχαίο ελληνικό πολιτισμό. Λόγω αυτής της επιρροής, ο Μεδέριχος έδωσε στον γιο του Αγενάριχο το όνομα Σεράπιο, από τον ελληνοαιγυπτιακό θεό Σέραπι.

## Αναφορές
* Dieter Geuenich: Geschichte der Alemannen (Kohlhammer-Urban-Taschenbücher. 575). 2., überarbeitete Auflage. Kohlhammer Verlag, Στουτγάρδη 2005,  . σελ. 42-45

Κατηγορία:Αλαμαννοί
Μάχη του Όρους Σέλευκος

Η **μάχη του Όρους Σέλευκος**, λατιν.: *Mons Seleucus*, διεξήχθη το 353 μεταξύ των στρατών του Ρωμαίου Αυτοκράτορα Κωνστάντιου Β΄ και του σφετεριστή Μαγνέντιου. Οι δυνάμεις του Κωνστάντιου Β΄ νίκησαν. Η υποστήριξη προς τον Μαγνέντιο είχε μειωθεί από την ήττα του στη μάχη της Μούρσα δύο χρόνια πριν. Μετά τη μάχη του Όρους Σέλευκος, η μερίδα του κατέρρευσε, και αυτοκτόνησε.

## Η ατμόσφαιρα της εποχής
Μετά την ήττα του στη Μούρσα, ο Μαγνέντιος κατέφυγε στην Ακυληία, και κάλεσε όλους τους υποστηρικτές του να τον ακολουθήσουν. Ο Δεκέντιος, αδελφός του Μαγνέντιου και νεοδιορισμένος *[[καίσαρας]]*,  είχε εμπλακεί σε μία εισβολή των Αλαμαννών, και δεν είχε την οικονομική δυνατότητα να στείλει καμία από τις δυνάμεις του στην Ακυληία. 

Ο Κωνστάντιος Β΄ αφιέρωνε τον χρόνο του στρατολογώντας στρατεύματα, και ανακαταλαμβάνοντας πόλεις που είχε καταλάβει ο Μαγνέντιος. Το καλοκαίρι του 352 μετακινήθηκε στην Ιταλία, μόνο και μόνο για να διαπιστώσει ότι ο Μαγνέντιος είχε επιλέξει να μην υπερασπιστεί τη χερσόνησο. 

## Η μάχη
Οι στρατοί του Κωνστάντιου Β΄ και του Μαγνέντιου συναντήθηκαν στο Όρος Σέλευκος, σε αυτό που σήμερα ονομάζεται Λα Μπατί-Μονσαλεόν στις Άνω Άλπεις, στη νοτιοανατολική Γαλλία.  Σύμφωνα με τον ιστορικό Πίτερ Κρόφορντ, δεν είναι δυνατόν να προσδιοριστεί η ακριβής ημερομηνία της μάχης από τις σωζόμενες πηγές.  Οι προηγούμενες κινήσεις των αντιπάλων είναι επίσης ασαφείς. Ο Ευτρόπιος δηλώνει ότι ο σφετεριστής «ηττήθηκε σε αρκετές μάχες», πιθανώς οδηγώντας στην τελική μάχη στο Όρος Σέλευκος.  Ανεξάρτητα από αυτό, ο Κωνστάντιος Β΄ νίκησε και πάλι, και ο Μαγνέντιος αυτοκτόνησε στις 10 Αυγούστου 353.   Μετά την καθοριστική του μάχη, ο Κωνστάντιος Β΄ διαχείμασε τα στρατεύματά του στην Αρλ. 

## Συνέπεια
Ο Κωνστάντιος Β΄, πλέον αδιαμφισβήτητος Αύγουστος της Ρωμαϊκής Αυτοκρατορίας, διόρισε τον Ιουλιανό κ*αίσαρα* στο δυτικό μισό της Αυτοκρατορίας το 355/6,  και ξεκίνησε μία εκστρατεία για τον διωγμό όσων είχαν υποστηρίξει τον Μαγνέντιο. Σύμφωνα με τον Αμμιανό Μαρκελλίνο, ο Κωνστάντιος Β΄ είχε γίνει πιο «σκληρός, βίαιος και καχύποπτος με την ηλικία», και *οι νοτάριοι* και οι σωματοφύλακές του δεν χρειάζονταν κανένα πρόσχημα, πέρα από την απλή υποψία, για να επιβάλουν τιμωρία.

## Σημειώσεις

Κατηγορία:Αλαμαννοί
κατηγορία:Μάχες ρωμαϊκού στρατού
Γιώργος Τζελίλης

Ο **Γιώργος Τζελίλης** (13 Ιανουαρίου 1973) είναι Έλληνας αθλητής της άρσης βαρών. Αγωνίστηκε στην κατηγορία πτερού στους Θερινούς Ολυμπιακούς Αγώνες του 1996, όπου κατέλαβε την τέταρτη θέση. Ήρθε ισόβαθμος με τον Κινέζο Σιάο Τσιανγκάνγκ, με συνολικά 322,5 κιλά, αλλά κατέλαβε την τέταρτη θέση επειδή ήταν βαρύτερος από αυτόν. Ο Τζελίλης δεν συμμετείχε στους Ολυμπιακούς Αγώνες του 2000 και του 2004 λόγω τραυματισμών. Σε συμμετοχές του σε Παγκόσμια Πρωταθλήματα έχει 8 αργυρά και 5 χάλκινα μετάλλια και σε Ευρωπαϊκά Πρωταθλήματα έχει 3 αργυρά και 4 χάλκινα μετάλλια.

Ήταν παντρεμένος με την Ολυμπιονίκη Μιρέλα Μανιάνι από το 1997 έως το 2002.

## Παραπομπές


## Εξωτερικοί σύνδεσμοι
* Προφίλ του Τζελίλη στον ιστότοπο της Ελληνικής Ομοσπονδίας Άρσης Βαρών
* Προφίλ του Τζελίλη στον ιστότοπο του Συλλόγου Ελλήνων Ολυμπιονικών

Κατηγορία:Έλληνες αθλητές της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Βορειοηπειρώτες
Φεραλπισάλο

Η **Φεραλπισάλο** ήταν ιταλική ποδοσφαιρική ομάδα που εδρεύει στο Σαλό της Λομβαρδίας και εκπροσωπεί επίσης την κοντινή πόλη Λονάτο ντελ Γκάρντα της Λομβαρδίας. Ο σύλλογος αγωνίστηκε τελευταία φορά στη Σέριε Γ το 2025. Χρώματα του συλλόγου αποτελούν το μπλε και το πράσινο.

## Ιστορία

Ο σύλλογος ιδρύθηκε το καλοκαίρι του 2009, από τη συγχώνευση δύο συλλόγων, αμφότερων της Σέριε Δ:

* **AC Salò** της ομώνυμης Σαλό, που ιδρύθηκε το 1985, ως *AC Salò Benaco* και μετονομάστηκε έτσι από το 2001,
* **AC Feralpi Lonato** της Λονάτο ντελ Γκάρντα, που ιδρύθηκε το 1980, ως *AC Lonato* και μετονομάστηκε έτσι από το 1985.

Στις 12 Αυγούστου 2009, ο σύλλογος έγινε δεκτός στη Σέριε Δ αντί της μη δεκτής Πιστοϊέζε.

Την περίοδο 2010–11 από τον όμιλο Α της Σέριε Δ, ο σύλλογος κέρδισε την άνοδο στη Σέριε Γ μέσω των πλέι οφ, για πρώτη φορά στην ιστορία του.

Στις 8 Απριλίου 2023, μετά από μια εντός έδρας νίκη με 1–0 επί της Τριεστίνας, η Φεραλπισάλο κατέκτησε και μαθηματικά τον τίτλο του Α' ομίλου με δύο παιχνίδια να απομένουν, εξασφαλίζοντας την ιστορική της άνοδο στη Σέριε Β.

Ο σύλλογος έπαψε να υπάρχει το 2025, μετά τη μετεγκατάστασή του στην πόλη της Μπρέσια και την αλλαγή του ονόματος σε Ουνιόν Μπρέσια.

## Διακρίσεις

#### [[Serie C|Σέριε Γ]]
* **Πρωταθλήτρια (1)**: 2022–23 (Όμιλος Α)

## Παραπομπές
Ατζίκα

Η **ατζίκα** ή **αντζίκα** (αμπχαζικά: აჯьыка· γεωργιανά: აჯიკა) είναι μια πικάντικη σάλτσα ή ντιπ με διακριτική γεύση που παρασκευάζεται κυρίως στις περιοχές Μιγγρελία (ή Σαμεγκρέλο) της Γεωργίας και στην Αμπχαζία. Χρησιμοποιείται συχνά για να αρωματίσει τα φαγητά, και να ενισχύσει πιάτα με κρέας και ψάρι. Η ατζίκα βασίζεται κυρίως στην καυτερή πιπεριά (συνδυασμένη με γλυκιά πιπεριά) και συνήθως περιλαμβάνει άλλα βότανα και μπαχαρικά όπως βασιλικό, άνηθο, κόλιανδρο, τριγωνέλλα ή μπλε τριγωνέλλα, όπως επίσης και σκόρδο. 

Οι συνήθεις παρασκευές της ατζίκας μοιάζουν με το ιταλικό κόκκινο πέστο σε εμφάνιση και υφή, αν και υπάρχει και μια ξηρή εκδοχή. Η εκδοχή αυτή περιέχει ένα μείγμα μπαχαρικών αντί για πάστα ή σάλτσα, που χρησιμοποιείται για το καρύκευμα. Με λίγο νερό, αυτή η σκόνη μετατρέπεται ξανά σε πάστα, καθιστώντας την μια ευέλικτη προσθήκη σε ψητά, σούπες και άλλα πιάτα.

Αν και είναι συνήθως κόκκινη, υπάρχει επίσης και η πράσινη ατζίκα, η οποία παρασκευάζεται με άγουρες πιπεριές. Στην Ανατολική Ευρώπη, ορισμένες περιοχές προσθέτουν ντομάτες, καρότα ή πράσινα μήλα, δημιουργώντας μια υφή που μοιάζει περισσότερο με άιβαρ.

Το πιάτο παρασκευάζεται επίσης στην επαρχία Σαγγαρίου (Σακάρια) της Τουρκίας από τους Αμπάζα (μια εθνική ομάδα του βορειοδυτικού Καυκάσου) και είναι κατοχυρωμένο με δίπλωμα ευρεσιτεχνίας από το Τουρκικό Γραφείο Ευρεσιτεχνιών και Εμπορικών Σημάτων.

Το 2018, η ατζίκα συμπεριλήφθηκε στον κατάλογο της Άυλης Πολιτιστικής Κληρονομιάς της Γεωργίας.

## Ετυμολογία
Η λέξη ατζίκα προέρχεται από την αμπχαζική γλώσσα και σημαίνει «αλάτι».


Αρχείο:Megrelian ajika.jpg|Ατζίκα από την περιοχή Σαμεγκρέλο ή Μιγγρελία της Γεωργίας.
Αρχείο:Green ajika.jpg|Πράσινη ατζίκα.


## Παραπομπές


Κατηγορία:Γεωργιανή κουζίνα
Ρωμαϊκός εμφύλιος πόλεμος του 350-353

[μικρογραφία|300εσ|Χρυσός [σόλιδος που κόπηκε αμέσως μετά τον εμφύλιο πόλεμο· το κείμενο γράφει «Δόξα της Δημοκρατίας». Επιγρ.: FL. IVL. CONSTANTIVS PERP. AVG. / GLORIA REIPVBLICAE, VOT XXX, MVLT XXXX (Votis Tricennalibus, Multis Quadragennalibus) SM MED[IOLANUM].]]

Ο **Ρωμαϊκός εμφύλιος πόλεμος των ετών 350-353 μ.Χ.** ήταν ένας πόλεμος, που διεξήχθη μεταξύ του Ρωμαίου Αυτοκράτορα Κωνστάντιου Β΄ και του σφετεριστή Μαγνέντιου.

## Η εποχή
Με το τέλος τού Κωνσταντίνου Α΄ το 337 μ.Χ., η Αυτοκρατορία διαιρέθηκε στους τρεις γιους του από τον γάμο του με τη Φαύστα. Ο Κωνσταντίνος Β΄ έλαβε τη Γαλατία, την Ισπανία και τη Βρετανία. Στον Κωνστάντιο Β΄ δόθηκε η Μικρά Ασία, η Αίγυπτος και η Συρία. Τέλος, ο Κώνστας Α΄ απέκτησε την Ιταλία, τη Βόρεια Αφρική και το Ιλλυρικό. Ο Κωνσταντίνος Β΄ δυσανασχετούσε με τους αδελφούς του, επειδή δεν σεβάστηκαν την ανωτερότητά του ως ο μεγαλύτερος, και επομένως ο πρεσβύτερος Αύγουστος. Δυσαρεστημένος με την κατανομή των επαρχιών, εισέβαλε στην Ιταλία το 340 μ.Χ., μόνο και μόνο για να σκοτωθεί σε ενέδρα από τα στρατεύματα του Κώνστα. Ο Κώνστας ανέλαβε πλέον τον έλεγχο όλων των δυτικών επαρχιών της Αυτοκρατορίας.

Ο Κώνστας έγινε αντιδημοφιλής στον στρατό, γεγονός που οδήγησε σε στρατιωτική συνωμοσία που τον ανέτρεψε, και τον σκότωσε το 350 μ.Χ. Οι στρατιώτες ανέδειξαν έναν βάρβαρο αξιωματικό ονόματι Μαγνέντιο ως τον νέο δυτικό Αυτοκράτορα, φέρνοντάς τον σε σύγκρουση με τον Κωνστάντιο Β΄, τον μοναδικό εναπομείναντα γιο του Κωνσταντίνου Α΄.

## Ο Εμφύλιος
Ο Κωνστάντιος Β΄ βάδισε δυτικά, για να εκδικηθεί τη δολοφονία τού αδελφού του. Ο Μαγνέντιος αποφάσισε να εισβάλει στο Ιλλυρικό, και αρχικά ο στρατός του τα πήγε πολύ καλά. Η κατάσταση άλλαξε δραματικά, όταν τα στρατεύματά του αντιμετώπισαν το ιππικό του Κωνστάντιου Β΄ στη μάχη της Μούρσα στις 28 Σεπτεμβρίου 351. Στις μάχες συμμετείχαν 95.000 στρατιώτες και άφησαν 55.000 θύματα, σε μία από τις πιο αιματηρές μάχες της ρωμαϊκής ιστορίας. Ο Μαγνέντιος έχασε, και κατέφυγε στη βόρεια Ιταλία, ενώ ο Κωνστάντιος Β΄ ανέκτησε σταδιακά τον έλεγχο της Αφρικής, της Ισπανίας και της νότιας Ιταλίας. Ο Μαγνέντιος αποφάσισε να υποχωρήσει στη Γαλατία, όπου ο Κωνστάντιος Β΄ τον νίκησε ξανά στο Όρος Σέλευκος στις 3 Ιουλίου 353. Ο Μαγνέντιος κατέφυγε στο Λούγδουνον και αυτοκτόνησε με το σπαθί του στις 11 Αυγούστου 353. Ο Κωνστάντιος Β΄ διέταξε την έρευνα, βασανισμό και δολοφονία των οπαδών και των υποστηρικτών τού Μαγνέντιου.

## Αναφορές
* Kohn, George Childs, «Λεξικό Πολέμων, Αναθεωρημένη Έκδοση», σελ. 399.

Κατηγορία:Μάχες ρωμαϊκού στρατού
Βίρτους Εντέλλα

Η **Βίρτους Εντέλα**, κοινώς γνωστή ως **Εντέλα**, είναι ιταλικός επαγγελματικός ποδοσφαιρικός σύλλογος με έδρα το Κιάβαρι της Λιγυρίας.Ιδρύθηκε το 1914 και αγωνίζεται σήμερα στη Σέριε Β.

## Ιστορία

### 1914: Ίδρυση
Ο σύλλογος ιδρύθηκε το 1914 ως **Foot-Ball Club Entella.** Πήρε το όνομά του από τον ποταμό Εντέλλα, που ρέει ανάμεσα στο Κιάβαρι και τη Λαβάνια.

### 2001: Πτώχευση
Η Φουτ-μπολ Κλαμπ Εντέλα πτώχευσε το 2001.

### 2002: Επανίδρυση
Επανιδρύθηκε το 2002 ως **Unione Sportiva Valle Sturla Entella.** Το καλοκαίρι του 2010 μετονομάστηκε σ**ε Βίρτους Εντέλλα**, αφού είχε γίνει δεκτή στη Λέγκα Προ Σεκόντα Ντιβιζιόνε. Το καλοκαίρι του 2012, η Βίρτους Εντέλλα προήχθη, για πρώτη φορά, στη Λίγκα Προ Πρίμα Ντιβιζιόνε με διάρθρωση για να καλυφθούν οι κενές θέσεις που δημιουργήθηκαν. Ολοκλήρωσαν τη σεζόν 2012–13 με στυλ, συμμετέχοντας στα πλέι οφ ανόδου, όπου ηττήθηκαν από τη Λέτσε στα ημιτελικά.

Την περίοδο 2013–14, η Βίρτους Εντέλλα συμμετείχε στην *ομάδα της Ζιρόνε Α* της τρίτης κατηγορίας Ιταλίας και ήταν στην κορυφή του πρωταθλήματος για το μεγαλύτερο μέρος της σεζόν. Στις 4 Μαΐου 2014, μια εκτός έδρας νίκη με 2–1 επί της Κρεμονέζε την τελευταία αγωνιστική της σεζόν εξασφάλισε στη Βίρτους Εντέλλα τον τίτλο του πρωταθλήματος και μια θέση στη Σέριε B της σεζόν 2014–15, η οποία και θα ήταν η πρώτη εμφάνιση στην ιστορία του συλλόγου στη δεύτερη κατηγορία της Ιταλίας.

### 2014: Περίοδος Σέριε B
Η ομάδα ανέβηκε στη  έριεB για πρώτη φορά στην ιστορία της το 2014. Την σεζόν 2014–15 υποβιβάστηκαν για άλλη μια φορά, στα πλέι οφ υποβιβασμού, όπου έχασαν από τη Μόντενα. Αλλά μετά τον υποβιβασμό της Κάλτσιο Κατάνια στη Λέγκα Προ για αθλητική απάτη, έγινε ξανά δεκτή στη Σέριε B. Η Βίρτους τερμάτισε 19η στο τέλος της σεζόν 2017–18 και έχασε τα πλέι οφ υποβιβασμού από την Άσκολι, επειδή ήταν η ομάδα με τη χαμηλότερη βαθμολογία, αφού οι δύο αγώνες έληξαν συνολικά 0–0.

### 2018: Επιστροφή στη Σέριε Γ
Η ομάδα επέστρεψε τη σεζόν 2018-19 στην τρίτη κατηγορία της Ιταλίας, η οποία πλέον ονομάζεται Σέριε Γ. Κατά τη διάρκεια της σεζόν, πέτυχαν επίσης μια εκπληκτική πρόκριση στους 16 του Κυπέλλου Ιταλίας 2018–19, νικώντας την Τζένοα στα πέναλτι. Εκείνη τη σεζόν  ατάφερε να καηακτήσει ξανά τ Σέριε Γ και έτσι εξασφάλισε την άνοδο στη Σέριε Β.
Ντιμίτριε Σεραφείμ

Ο **Ντιμίτριε Σεραφείμ** (1862 – 1931) ήταν Ρουμάνος ζωγράφος Ελληνικής καταγωγής που ασχολήθηκε με τον Ακαδημαϊσμό και τον Ιμπρεσιονισμό.

## Βιογραφία
Ο Ντιμίτριε γεννήθηκε στο Βουκουρέστι το 1862. Ο πατέρας του, Άντον Σεραφείμ (1838-1911), ήταν αγιογράφος ελληνικής καταγωγής από την Βάρνα. Οι δύο αδελφοί του έγιναν επίσης αγιογράφοι.

Από το 1882 έως το 1888, σπούδασε στο Βουκουρέστι με τον Θεόδωρο Αμάν και τον Γκεόργκε Ταταρέσκου. Αφού δεν κατάφερε να λάβει υποτροφία, η οικογένειά του του παρείχε κάποια χρήματα για να σπουδάσει στην Ακαδημία Ζυλιάν στο Παρίσι. Το 1892, εξέθεσε τα έργα του στο πρώτο «*Salon de Arta Românească*», λαμβάνοντας τελικά ένα μισθό που του επέτρεψε να επιστρέψει στο Παρίσι, όπου συνεργάστηκε με τον Ζαν-Λεόν Ζερόμ και τον Ζαν-Ζακ Χέννερ. 

Υπό την επιρροή τoυ Ταταρέσκου και του Νικολάε Γκριγκορέσκου, επικεντρώθηκε στον Ιμπρεσιονισμό, αλλά οι μεταγενέστερες σπουδές του τον έστρεψαν στον Ακαδημαϊσμό και άρχισε να προτιμά μεγάλους καμβάδες με μυθολογικά θέματα. Πολλά από τα έργα του μετά το Παρίσι έχουν χαρακτηριστεί ως "*L'art pompier*". 

Μετά το 1901, ήταν καθηγητής στην «*Academia de Arte Frumoase*» (τώρα το Εθνικό Πανεπιστήμιο Τεχνών Βουκουρεστίου), αλλά δεν ήταν ιδιαίτερα διακεκριμένος δάσκαλος. Οι πίνακές του αργότερα επικρίθηκαν από τον Πέτρου Κομαρνέσκου για το «υπερβολικό πάθος» τους.  Πολύ λίγα από τα έργα του βρίσκονται σε μουσεία.

## Παραπομπές


## Εξωτερικοί σύνδεσμοι

* ''ArtNet'': Έργα του Ντιμίτριε Σεραφείμ

Κατηγορία:Ρουμάνοι ζωγράφοι
Κατηγορία:Ρουμάνοι εκπαιδευτικοί
Κατηγορία:Ρουμάνοι ελληνικής καταγωγής
Βαλαμάρα

Η **Βαλαμάρα**  (αλβανικά: Mali i Valamarës; βλάχικα: Valea Mari) είναι ορεινός όγκος στην ανατολική Αλβανία. Συγκλίνει στα σύνορα μεταξύ των δήμων Κορυτσάς, Γκραμς και Πόγραδετς, και φτάνει σε ύψος τα 2.373 μέτρα. Το βόρειο όριο σηματοδοτείται από το Γκούρι ι Τόπιτ (2.125 μ.) και το νότιο από το Λένιε (2.012 μ.).

## Γεωλογία
Ο ορεινός όγκος αποτελείται κυρίως από υπερβασικά πετρώματα. Το έδαφός του παρουσιάζει διάφορες παγετωνικές μορφές αναγλύφου με πολυάριθμες παγετωνικές λίμνες, επτά από τις οποίες βρίσκονται πάνω από τα 1.600 μέτρα. Οι ανατολικές πλαγιές αποτελούν την πηγή του ποταμού Γενούσου, ενώ οι δυτικές και νοτιοανατολικές διασχίζονται από τον ποταμό Δεβόλη.

## Βιολογία και οικολογία

### Πανίδα
Η Βαλαμάρα αποτελεί εστία πληθυσμού για τον κρισίμως κινδυνεύοντα βαλκανικό λύγκα.

### Χλωρίδα
Η βλάστηση αποτελείται από δάση οξιάς και πεύκου στις χαμηλότερες περιοχές και πλούσια θερινά βοσκοτόπια που ευδοκιμούν στις ανώτερες περιοχές.

## Δείτε επίσης
* Κατάλογος βουνών της Αλβανίας

## Παραπομπές

Κατηγορία:Βουνά της Αλβανίας
Κατηγορία:Γεωγραφία του Νομού Κορυτσάς
Βάσος Ερκουλάνος

Ο **Φλάβιος Βάσος Ερκουλάνος**, λατιν.: *Flavius Bassus Herculanus* (άκμασε 449–452) ήταν αριστοκράτης και πολιτικός της Δυτικής Ρωμαϊκής Αυτοκρατορίας, σύζυγος της Γιούστας Γκράτας Ονωρίας. Τιμήθηκε με τον τίτλο του υπάτου το 452 με τον Σποράκιο ως συνύπατό του. 

Ήταν μέλος της Συγκλήτου και ο χαρακτήρας του ήταν ιδιαίτερα σεβαστός.  Πιθανώς ήταν μέλος του γένους των Ανικίων. 

## Αρραβώνας με την Ονωρία
Η Ονωρία ήταν αδελφή του Βαλεντινιανού Γ΄ Αυτοκράτορα της Δύσης. Το 449 αυτή ήταν 31 ετών, και της είχε απαγορευτεί να παντρευτεί, όπως και της Πουλχερίας και για τις άλλες αδελφές του Θεοδοσίου Β΄. Της είχε διαταχθεί να παραμείνει άγαμη με εντολή τού Αυτοκράτορα αδελφού της.  Όταν η Ονωρία πιάστηκε να κοιμάται με τον θαλαμηπόλο της, το σκάνδαλο που ακολούθησε ανάγκασε τον Βαλεντινιανό Γ΄ να της βρει γρήγορα έναν σύζυγο, που δεν θα αποτελούσε απειλή για την κυριαρχία του, και έτσι επέλεξε τον Βάσο Ερκουλάνο.  Αντιμέτωπη με την προοπτική ενός γάμου χωρίς αγάπη, η Ονωρία αντ' αυτού έστειλε ένα μήνυμα και το δαχτυλίδι αρραβώνων της στον Αττίλα τον Ούννο, ζητώντας τη βοήθειά του.  Απαίτησε να δοθεί σε αυτόν μαζί με τη μισή Δυτική Ρωμαϊκή Αυτοκρατορία. Ο Βαλεντινιανός Γ΄ αρνήθηκε, και ο γάμος με τον Βάσσο Ερκουλάνο προχώρησε.

## Αναφορές

Κατηγορία:Δυναστεία του Θεοδοσίου
Έλενα Θεοδωρίνη

Η **Έλενα Θεοδωρίνη** ή **Έλενα ντε Μορτούν** (25 Μαρτίου 1857, Κραϊόβα – 27 Φεβρουαρίου 1926, Βουκουρέστι) ήταν Ρουμάνα σοπράνο και μεσόφωνη Ελληνικής καταγωγής.

## Βιογραφία
Γεννήθηκε στις 25 Μαρτίου 1857 στην Κραϊόβα της Βλαχίας, σε οικογένεια Ρουμάνων ηθοποιών Ελληνικής καταγωγής και άρχισε να ασχολείται με το τραγούδι και το πιάνο στο Ωδείο του Μιλάνου. Έκανε το ντεμπούτο της ως μεσόφωνη στο Κούνεο, στην όπερα του Γκαετάνο Ντονιτσέττι "*Maria di Rohan*". Στη συνέχεια τραγούδησε σε θέατρα σε επαρχίες της Ιταλίας, καθώς και στην Όπερα του Βουκουρεστίου. Το 1879, ξεκίνησε την καριέρα της ως σοπράνο στην όπερα "*La fille du regime*" στο *Teatro dal Verme* στο Μιλάνο.

Το 1880, έκανε το ντεμπούτο της στη Σκάλα του Μιλάνου στον ρόλο της Μαργαρίτας στην όπερα "*Faust*" του Σαρλ Γκουνό. Ήταν η πρώτη Ρουμάνα τραγουδίστρια που εμφανίστηκε στη σκηνή της Σκάλας του Μιλάνου και παρέμεινε στην μέχρι το 1893. Το 1884, έκανε το ντεμπούτο της στο Θέατρο του Κολόμβου στο Μπουένος Άιρες, δίπλα στον Φραντσέσκο Ταμάνιο. Στην Ευρώπη, εμφανίστηκε σε μεγάλα ιταλικά θέατρα, καθώς και στη Λισαβόνα, τη Μαδρίτη και το Λονδίνο. Η σκηνική της παρουσία χαρακτηριζόταν από ένα παθιασμένο και δραματικό ταμπεραμέντο. 

Το 1909, ίδρυσε μια ακαδημία τραγουδιού στο Μπουένος Άιρες, ενώ παράλληλα δίδασκε στη Βραζιλία. Επέστρεψε στη Ρουμανία το 1924 και άρχισε να διδάσκει στο ωδείο του Βουκουρεστίου και στην Αθήνα. Μεταξύ των μαθητών της ήταν η βραζιλιάνα Μπιντού Σαγιάν και ο Νίκος Μοσχονάς.

Η Θεοδωρίνη πέθανε στις 27 Φεβρουαρίου 1926 σε ηλικία 68 ετών στο Βουκουρέστι και θάφτηκε στο νεκροταφείο Σφέντα Βινέρι (*Sfânta Vineri*) της πόλης.

## Παραπομπές


## Βιβλιογραφία
*Viorel Cosma, "Elena Theodorini", Editura Muzicală, București 1962
*Ροντόλφο Τσελέτι, "Teodorini Elena", Le Grandi Voci, Dizionario Critico Biografico Dei Cantati con Discografia Operatica, Roma 1964
*Roland Mancini and Jean-Jacques Rouveroux, (orig. H. Rosenthal and J. Warrack, French édition), Guide de l’opéra, Les indispensables de la musique (Fayard, 1995). 
*Lanfranco Rasponi, The Last Prima Donnas, Bidú Sayão, Alfred A. Knopf, 1982, p.&nbsp;507. 

Κατηγορία:Τραγουδίστριες όπερας
Κατηγορία:Ρουμάνοι ελληνικής καταγωγής
Ναμπίλ Φεκίρ

Ο **Ναμπίλ Φεκίρ** (γεννημένος στις 18 Ιουλίου 1993) είναι Γάλλος επαγγελματίας ποδοσφαιριστής που αγωνίζεται ως επιθετικός μέσος για την ομάδα Αλ Τζαζίρα, η οποία αγωνίζεται στο Πρωτάθλημα των ΗΑΕ.

Απόφοιτος ακαδημίας της Λυών, προήχθη στην ανώτερη ομάδα τον Ιούλιο του 2013. Ο Φεκίρ έγινε βασικός στην πρώτη ομάδα στη δεύτερη σεζόν του, όταν και ανακηρύχθηκε Νέος Παίκτης της Χρονιάς στη Λιγκ 1. Έκανε 192 εμφανίσεις για τη Λυών, σκοράροντας 69 γκολ και αποκτώντας επίσης τον τίτλο του αρχηγού το 2017. Το 2019, πήρε μεταγραφή στην Μπέτις έναντι αρχικού ποσού 19,75 εκατομμυρίων ευρώ, όπου και κατέκτησε το Κύπελλο Ισπανίας το 2022.

Ο Φεκίρ έκανε το ντεμπούτο του με τη Γαλλία τον Μάρτιο του 2015 και επιλέχθηκε στην ομάδα που κατέκτησε το Παγκόσμιο Κύπελλο 2018.

## Παραπομπές


Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Αλ Τζαζίρα ΣΚΚ
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ιππότες της Λεγεώνας της Τιμής
Ταρίφα

Η **Ταρίφα** (ισπανικά: Tarifa) είναι ισπανική πόλη και δήμος στην επαρχία του Κάδιθ, στην Ανδαλουσία, στο νοτιότερο άκρο της χώρας, απέναντι από τις ακτές του Μαρόκου. Σύμφωνα με το Εθνικό Ινστιτούτο Στατιστικής της Ισπανίας, το 2022 είχε 18.564 κατοίκους σε έκταση 419 τ.χλμ., με πυκνότητα πληθυσμού 44,30 κάτοικοι/τ.χλμ. Βρίσκεται σε υψόμετρο 7 μέτρων πάνω από την επιφάνεια της θάλασσας και σε απόσταση 105 χιλιομέτρων από το Κάδιθ.

Μέσα στον κύριο οικιστικό πυρήνα βρίσκεται το νοτιότερο σημείο της Ιβηρικής χερσονήσου, το ακρωτήριο της Ταρίφα, γεωγραφικό χαρακτηριστικό που βρίσκεται στο νησί Λας Παλόμας, το οποίο σήμερα συνδέεται με την πόλη μέσω ενός δρόμου, που εξυπηρετεί την πρόσβαση στον φάρο που βρίσκεται εκεί.

Το ακρωτήριο της Ταρίφα χρησιμεύει επίσης ως όριο ανάμεσα στα ύδατα της Μεσογείου και του Ατλαντικού Ωκεανού, τα οποία συναντώνται ακριβώς απέναντι από την ίδια την πόλη. Βρίσκεται στο πιο στενό σημείο του στενού του Γιβραλτάρ, σε ελάχιστη απόσταση 14 χιλιομέτρων από τις ακτές του Μαρόκου, γεγονός που την καθιστά την ευρωπαϊκή πόλη που βρίσκεται πιο κοντά στην αφρικανική ήπειρο. Η Ταρίφα συνορεύει ανατολικά με τους δήμους Αλχεθίρας και Λος Μπάρριος, βόρεια με τον δήμο Μεδίνα-Σιδόνια, βορειοδυτικά με τους δήμους Βεχέρ δε λα Φροντέρα και Μπαρβάτε, δυτικά με τον Ατλαντικό Ωκεανό και νότια και νοτιοανατολικά με τη Μεσόγειο Θάλασσα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ισπανίας
Κατηγορία:Ανδαλουσία